ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
28 ธ.ค. 2558

สรุปภาวะตลาดภาคเช้า :SET แกว่งแคบ – SET แกว่งแคบในช่วง 1,280-1,285 จุด เช่นเดียวกับตลาดภูมิภาค ซึ่งหลายตลาดกลับมาเปิดทำการหลังหยุดคริสต์มาส แต่เหมือนติดลม และคาดมีบางส่วนหยุดยาวต่อเนื่องไปจนถึงสิ้นปีแล้ว ทำให้มูลค่าซื้อขายไม่มากนัก ส่วนปัจจัยในประเทศบ้านเรา มีรายงานตัวเลขส่งออกในช่วงเช้า ซึ่งตามฟอร์ม คือ หดตัวต่อ และตัวเลขจริงยังต่ำกว่าคาด อย่างไรก็ตามเมื่อไม่ได้หวัง เลยไม่ผิดหวัง ทำให้ไม่มีนัยต่อ SET ส่วนวอลุ่มซื้อที่รออยู่จาก LTF/RMF รวมถึง Window dressing ยังไม่มีให้เห็นชัดเจน ทั้งนี้ SET ปิดที่ระดับ 1,287.10 จุด, +4.17 จุด ด้วยมูลค่าซื้อขายอยู่ที่ระดับเพียง 8.0 พันล้านบาท กลุ่มหลักบวกลบไม่มาก โดย ICT พลังงาน และแบงก์ ปิด -0.2%, +0.1% และ +0.6% ตามลำดับ ด้านตลาดภูมิภาคแกว่งแคบ โดยบวกลบคละเคล้า
 
กลยุทธ์ที่แนะนำ :
ช่วงบ่าย: คาดเคลื่อนไหวบริเวณ 1,280-1,290 จุด ไปจนถึงรีบาวด์ได้ต่อเพื่อไปหาบริเวณ 1,300 จุด โดยเฉพาะหากมีแรงซื้อจากเม็ดเงิน LTF/RMF รวมถึง การทำ Window dressing จะเป็นปัจจัยหนุน SET ได้ดียิ่งขึ้น กลยุทธ์ เน้นเพียงการเก็งกำไร+เหมาะกับผู้รับความเสี่ยงได้สูง และควรเล่นรอบสั้นๆพอ ทั้งนี้ หุ้นแนะนำตามสัญญาณเทคนิค ได้แก่ WICE (รับ 2.84 ต้าน 3.12 Cut 2.74) และ GL (รับ 16.3 ต้าน 17.7 Cut 15.7)
 